Райнер Мария Рилке
Вечер в Сконе

Превод от немски: Стоян Бакърджиев, 1979

chitanka.info

Вечер в Сконе[0]

Като от къща аз поемам пак

от парка и от неговия мрак

към вечерната равнина — във вятър,

долавян чак от облаците неми,

от ручеите, от безброй големи

и бавни мелници в далечината.

И аз съм нещо тук под небесата,

най-малкото от всичко… Погледни!

Небе ли виждаш?

Сини висини,

в които облаци са полетели:

отдолу — всичките с отсенки бели,

отгоре — с нежно и дълбоко сиво,

което върху ален фон се лее.

И върху всичко с кротък блясък грее

залязващото слънце…

Колко живо

струящи облаци рисуват тънки

изящни фигури, крила и гънки

на планини под зрака на звездите.

И мигом: виж, портал в далечините,

през който може би прелитат птици.

1904

[0] Ско̀не — област в южна Швеция — полуостров край протока Йоресунд. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.